Diari Oficial de la Generalitat Valenciana


Sumari del DOGV 3425, del 02-02-1999 (1999/375)

RESOLUCIÓ 15/99, de 4 de gener de 1999, del director general de l'Institut Valencià de la Joventut, per la qual es convoca la campanya de camps de treball voluntari juvenil per a 1999.
----------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1999/01/04/15/dof/vci/html**

### Dades del document

Número de DOGV
:   3425

Data del DOGV
:   02-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/375


Data del document
:   04-01-1999

Organisme emissor
:   Institut Valencià de la Joventut

Tipus de document
:   Resolució

Descriptors 

:   * vacances
    * treball no remunerat
    * promoció cultural
    * ajuda pública
    * jove

RESOLUCIÓ 15/99, de 4 de gener de 1999, del director general de l'Institut Valencià de la Joventut, per la qual es convoca la campanya de camps de treball voluntari juvenil per a 1999. [1999/X375]
  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i de potenciar el desenvolupament de les activitats de temps lliure.
  
L'Institut Valencià de la Joventut considera, prenent com a base l'experiència, que els camps de treball són formes adequades per facilitar als joves la possibilitat d'establir contacte amb altra gent i altres formes de cultura, en què s'analitzen els problemes i s'hi ajude a resoldre'ls tot realitzant una tasca desinteressada al servei d'un col·lectiu.
  
Vist l'informe jurídic favorable i de conformitat amb les funcions que l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix al director general de l'IVAJ, resolc:
  
Convocar la Campanya de Camps de Treball Voluntari Juvenil per a 1999, d'acord amb les bases que s'inclouen en l'annex I d'aquesta resolució.
  
DISPOSICIÓ FINAL
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi la via administrativa es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació, en el Diari Oficial de la Generalitat Valenciana.
  
València, 4 de gener de 1999.- El director general de l'IVAJ: Chimo Lanuza Ortuño.
  
Annex I
  
Bases de la Campanya de Camps de Treball per a 1999
  
1. Edat
  
Els joves interessats a participar en aquesta campanya hauran de tenir entre els 18 i els 26 anys, ambdós inclosos.
  
Aquestes edats podran canviar en els camps organitzats per altres comunitats autònomes o en els oferits per l'INJUVE.
  
2. Participants
  
Podran sol·licitar-hi la inscripció tots aquells joves que, en iniciar l'activitat corresponent, tinguen l'edat requerida a l'efecte.
  
3. Places oferides
  
La relació de places oferides als joves en els diferents camps de treball de l'Estat espanyol i de l'estranger s'exposarà a les seus de les oficines de Turisme i Intercanvi de Joves d'Alacant, de Castelló de la Plana i de València, i als espais joves que depenen de l'IVAJ.
  
4. Quotes
  
La quota que cada participant haurà d'abonar per a assistir a un camp de treball organitzat per l'IVAJ serà la legalment vigent en el moment de la inscripció, la qual haurà de ser ingressada en el compte bancari destinat a l'efecte en un termini no superior a un dia a partir del moment en què se li confirme la plaça.
  
Si la plaça escollida correspon a una altra comunitat autònoma o és una plaça d'un camp de treball a l'estranger gestionada a través de l'Institut de la Joventut del Ministeri d'Afers Socials, la quota que s'haurà d'abonar serà fixada per les susdites entitats i l'ingrés es farà en el compte corrent que tinguen establert.
  
Les devolucions de les quotes, si escau, es faran d'acord amb les normes establertes per la institució organitzadora del camp a la qual s'haja abonat la quota corresponent.
  
Per a tenir dret al reintegrament de la quota dels camps de treball organitzats directament per l'IVAJ, la sol·licitud de devolució haurà de tenir entrada en el Registre de l'IVAJ quinze dies naturals abans del començament de l'activitat, com a mínim; llevat de força major degudament justificada i comunicada, en aquest cas, en el termini de quinze dies naturals des del començament del camp.
  
5. Compromís dels participants
  
Els participants en els camps de treball voluntaris es comprometran a:
  
- Treballar desinteressadament els dies i les hores que estipule el projecte del camp en què s'inscriuen.
  
- Col·laborar en el desplegament de la programació de les activitats d'animació i participar-hi.
  
- Contribuir a l'organització general del camp (tasques de neteja, cuina, administració, etc.).
  
- Respectar les diferents creences, ideologies i diferències personals de totes les persones que participen en el camp.
  
- Romandre al camp des del començament fins al final de l'activitat programada.
  
- Respectar les normes de règim intern i de convivència pròpies de cada camp, que seran entre d'altres les següents:
  
- Acceptar les indicacions de les persones responsables de l'activitat.
  
- Complir els horaris en general.
  
- No utilitzar vehicles particulars durant el temps de durada del camp de treball.
  
6. Durada de l'activitat i dels serveis
  
Les activitats concretes tindran una durada de 15 dies naturals, llevat que, per raons tècniques, se n'aconselle una durada diferent.
  
L'IVAJ facilitarà l'allotjament dels joves, que podrà ser en tendes de campanya o en instal·lacions que s'adequaran a aquesta finalitat.
  
L'IVAJ proporcionarà l'alimentació dels joves, com també les activitats culturals i d'animació que es despleguen durant el torn.
  
El transport d'incorporació als camps de treball i de tornada als seus domicilis correspon als/a les joves participants.
  
Les activitats que es realitzen en altres comunitats autònomes, i també les que es facen a l'estranger a través del Servei Voluntari Internacional, es regiran per les seues pròpies normatives en tot allò que afecta al tipus d'allotjament, l'alimentació, les hores de treball i l'organització del temps lliure.
  
En els camps de treball del Servei Voluntari Internacional de l'Institut de la Joventut del Ministeri d'Afers Socials, l'IVAJ només actuarà com a element d'enllaç entre els joves i l'entitat que promou el camp, i no serà responsable de les admissions definitives dels joves ni dels canvis de dates o de les suspensions de torns.
  
7. Procés d'inscripció
  
Per tal de procedir a la inscripció de les persones interessades en els camps, es repartiran, del 10 de març al 19 d'abril de 1999 i a les oficines de Turisme i Intercanvi de Joves d'Alacant, de Castelló de la Plana i de València, i als espais joves dependents de l'IVAJ, butlletes numerades per a participar en un sorteig que es celebrarà davant de notari el dia 22 d'abril de 1999 i que en determinarà l'ordre d'inscripció.
  
Aquelles persones que desitgen participar en el sorteig i no puguen recollir personalment les butlletes numerades podran fer aquesta gestió telefonant a l'oficina d'inscripció que desitgen.
  
A partir del dia 23 d'abril de 1999, s'exposarà a les esmentades oficines l'ordre de formalització d'inscripció que haja correspost després del sorteig i, a més, se n'anunciarà en la premsa el resultat.
  
Les inscripcions es formalitzaran en un imprés normalitzat, a partir del dia 29 d'abril de 1999, a les oficines esmentades.
  
L'endemà de l'adjudicació de la plaça, s'haurà de presentar la documentació següent:
  
a) Justificant de l'abonament de la quota corresponent.
  
b) Fotocòpia confrontada del DNI o del certificat de residència a la UE.
  
c) Fotocòpia confrontada de la cartilla de la Seguretat Social, o d'una altra de semblant que cobrisca les despeses de qualsevol malaltia que puga sobrevenir durant el transcurs de l'activitat.
  
d) Fitxa mèdica de la persona participant segons el model de l'annex II.
  
e) Les/els menors d'edat hauran de presentar el permís patern/matern o de qui tinga la pàtria potestat.
  
f) Qualsevol altra documentació que sol·licite l'entitat organitzadora.
  
En el cas que es tracte d'un camp que es realitze a l'estranger, s'haurà d'aconseguir, abans d'assistir al camp, el "Formulari E-111", correctament diligenciat, o un document equivalent que permeta obtenir assistència sanitària de caràcter urgent als estats membres de la Unió Europea.
  
La persona que no es presente el dia i a l'hora que li corresponga realitzar la inscripció o que, a l'endemà, no presente la documentació requerida perdrà el dret a la plaça. Una vegada haja conclòs la inscripció de totes les persones preinscrites, s'hi podran inscriure totes les persones interessades que no passaren aquell tràmit.
  
8. Modificació del programa
  
L'Institut Valencià de la Joventut es reserva el dret de modificar el programa de les activitats, i també de suspendre'n alguna, si raons de qualsevol mena n'entrebanquen el normal desenvolupament.
  
Participant
  
Cognoms:
  
Nom: DNI núm.:
  
Data de naixement: Edat:
  
Activitat en què està inscrit:
  
Nom del pare/tutor-a: Nom de la mare/tutor-a:
  
Domicili habitual Tel.: \_\_/
  
Domicili durant l'activitat
  
Tel.: \_\_/
  
Autorització
  
Sr/a. , autoritze el meu fill/a , a participar en l'activitat sol·licitada, en les condicions establertes, entre els dies \_\_\_\_\_\_\_\_\_\_\_\_\_\_\_\_\_\_\_\_\_, i també a prendre les decisions oportunes en cas de màxima urgència, amb coneixement i prescripció mèdica, si ha estat impossible la meua localització.
  
Així mateix, declare que totes les dades expressades en aquesta fitxa són certs, i que no hi ha cap incompatibilitat ni impediment per a la realització de les activitats proposades, ni per al desenvolupament normal de la vida quotidiana de l'activitat.
  
A , d de 1999
  
Firma i núm. DNI
  
Fitxa sanitària
  
Grup sanguini: RH:
  
Assegurança a la qual pertanys:
  
Nº de l'assegurança:
  
Malalties passades: (marqueu amb una X les que corresponga)
  
\_\_ xarampió \_\_ escarlatina \_\_ rubèola \_\_ diftèria
  
\_\_ varicel·la \_\_ galteres \_\_ hepatitis \_\_ asma
  
\_\_ tos ferina \_\_ hèrnias \_\_ cardíaques \_\_ fractures
  
 òssies
  
\_\_ d'altres (indica quines):
  
Pateixes actualment d'alguna malaltia-
  
Medicació que prens
  
Tens alguna malaltia crònica-
  
Medicació que prens
  
Segueixes alguna dieta o règim especial- \_\_SÍ \_\_NO Quin/a-
  
Ets al·lèrgic/a a cap medicament o antibiòtic-
  
\_\_SÍ \_\_NO Quin-
  
Altres al·lèrgies:
  
Vacunacions: (marqueu amb una X les que corresponga)
  
\_\_ pòlio \_\_ pigota \_\_ tifus \_\_ còlera
  
\_\_ tuberculosi \_\_ diftèria \_\_ tètanus \_\_ xarampió
  
\_\_ altres (indica quines):
  
Saps nadar- \_\_NO \_\_POC \_\_REGULAR \_\_BÉ
  
Insomni- \_\_ SÍ \_\_ NO
  
Malsons- \_\_ SÍ \_\_ NO
  
Vertigen- \_\_ SÍ \_\_ NO
  
Observacions:


Còpia Permalink ELI